kardosdrur/scandi-wiki huggingface dataset:
Sukkertoppen (Horsens Kommune)

Sukkertoppen er en bakke på 108 moh. ved Gudenåen, mellem Voervadsbro og Mossø, lidt vest for Klostermølle. Navnet har højdepunktet fået efter formen og det sukkerlignende kvartssand det består af.

Bakker i Danmark
Horsens Kommunes geografi
Levin Moses Wallach

Levin Moses Wallach (23. marts 1832 – 18. august 1903) var lærer, schächter og rabbiner i Fåborg.

Baggrund og levned 
Levin Moses Wallach blev født i Rendsborg som søn af købmand i Rendsborg, Moses Wallach og hustru Frederikke, født Heilbrun. Den 27. oktober 1861 blev han gift med Rikke Abraham (datter af købmand i Fåborg Abraham Moses og Hanne, født Lucas). Sammen fik de børnene Bertha Thora, Ida and Moritz. Han er bedstefader til den senere overrabbiner i København Marcus Melchior og oldefader til Werner David Melchior, Arne Melchior og Bent Melchior.

Han var meget populær i Fåborg og blev kaldt Præst Wallach. Han underviste på Fåborg Realskole og gav også privat undervisning i engelsk og tysk.

Efterkommere af Levin Moses Wallach

Noter 

Rabbinere
Personer fra Rendsborg
Danskere i 1800-tallet
Lærere fra Danmark
Jøder fra Danmark
Porthmadog

Porthmadog er en by i i Nord-Wales i grevskabet Gwynedd. Den ligger ved sydkysten af Gwynedd, og har ca. 4000 indbyggere. Byen har en lille havn og er oprindelig udbygget som industrihavn for udskibning af skifer fra de mange skiferminer i området. Byen var og er derfor et vigtigt jernbaneknudepunkt. I dag er skiferindustrien i området dog stortset ophørt, og byens vigtigste erhverv i dag er turisme – bl.a. fungerer byen som knudepunkt for besøgende til nationalparken Snowdonia.

Det meste af byen ligger omkring hovedgaden som er en lille del af A487 fra Dolgellau til Bangor. Hovedgaden forbinder også den egentlige jernbanestation med Harbour Station. Fra byen udgår også A497 til Pwllheli.

Jernbaner og stationer 
 Cambrian Coast Line: Alm. jernbanelinje der forbinder byerne lang kysten med Shrewsbury i England.
 Ffestiniog railway: smalsporsbane til Blaenau Ffestiniog – kører fra Porthmadog harbour station, kan bl.a. bruges til Portmeirion.
 Welsh Highland Railway: smalsporsbane under konstruktion til Caernarfon.
Der kan skiftes mellem Cambrian Coast Line og Welsh Highland Railway i Porthmadog. Skift mellem Cambrian Coast Line og Ffestiniog railway sker på den lille station Minfford.

Portmeirion 
Portmeirion er måske Porthmadogs mest berømte seværdighed og er reelt mere kendt end byen selv. Det er en kunstig italiensk landsby i lilleput-stil (husene er dog lige store nok til at mennesker godt kan gå ind i dem) opbygget af rigmanden og excentrikeren Sir Clough Williams-Ellis mellem 1925 og 1975. Der er optaget flere film i Portmeirion. Datteren til Sir Clough Williams-Ellis oprettede i 1960 en porcelænsfabrik opkaldt efter Portmeirion.

Galleri 

Byer i Wales
Arnold Melchior

Arnold (Aron) Lazarus Melchior (10. september 1857 – 9. december 1922) var redaktør i København og fader til den senere overrabbiner Marcus Melchior

Baggrund og levned 
Han er søn af vekselmægler i København Marcus Lazarus Melchior og hustru Sara, født Lazarus.
 Gift med Josephine Levin. 4 børn.
 Gift 22/7 1896 med den ældste af Levin Moses Wallach og fru Rikke's børn, Bertha Thora Wallach. Parret får 2 børn, Marcus (f. 26/5 1897) og Ludvig (f.17/8 1898).

Noter 
 

Journalister fra Danmark
Perus geografi

Peru er et land i Sydamerika, målt efter areal, det 20. største land i verden. Til sammenligning er Peru en smule mindre end Alaska eller ⅔ af Mexico. Landet grænser op til Ecuador og Colombia mod nord, Brasilien mod øst, Bolivia mod sydøst, Chile mod syd og Stillehavet mod vest. Landet inddeles i tre større geografiske regioner: Costa'en mod vest, sierra'en i Andesbjergene og selva'en, der strækker sig ud mod øst. Det højeste punkt er Huascarán på Altiplano-plateauet med en højde på 6.768 m. Kystlinjen er på 2.414 km.

Areal 
 Areal
 Totalt: 1.285.220 km²
 Land: 1,28 mio. km²
 Vand: 5.220 km²

Ekstern henvisning 
 The World Factbook – Geography of Peru
Gammahenfald

Gammahenfald betegner radioaktive henfald af exciterede atomkerner ved udsendelse af gammastråling. Al gammastråling, herunder gammastrålingen fra gammahenfald, betegnes også med det græske bogstav gamma,  og består af fotoner, indimellem også kaldet -kvanter.

Gammahenfald er én af i alt tre radioaktive henfaldstyper, de to andre er betahenfald og alfahenfald.

Henfaldsprocessen 
En atomkerne befinder sig normalt i sin laveste energitilstand som kaldes grundtilstanden. Efter eventuelt et andet radioaktivt henfald, vil nogle kerner befinde sig i højere energitilstande, også kaldet exciterede eller anslåede tilstande. For at kernen kan komme af med sit overskud af energi, kan den udsende en foton. 

I radioaktivt materiale forekommer gammahenfald altså, når en exciteret eller anslået atomkerne afvikler sit energioverskud. I modsætning til alfa- og betahenfald sker der ingen grundstofforvandling under et gammahenfald af radioaktive kerner. Gammahenfald optræder ofte i forbindelse med betahenfald, og gammastrålingen betegnes i den sammenhæng nogle gange som en "rest-stråling". 

Et eksempel på et radioaktivt gammahenfald er henfaldet af en exciteret Barium-137 kerne:

Radioaktivitet
Elektromagnetisk spektrum
Shapefile

Shape er et åbent filformat (suffix .shp) fra det amerikanske firma ESRI til lagring af geospatiale data. Filformatet kan læses og skrives af mange forskellige GIS-systemer, blandt andre ESRI's eget ArcGIS og konkurrenten MapInfo.

En Shape-fil kan indeholde én af tre forskellige kategorier af data. Data består af objekter (entiteter) kaldet features:

 Punkter: Hvert objekt er ét punkt, dvs. til hvert objekt er der knyttet ét koordinatsæt
 Linjer: Hvert objekt er en linje, dvs. til hvert objekt er der knyttet mange koordinatsæt. Der er flere forskellige interne repræsentationer af linjer.
 Polygoner: Hvert objekt er en polygon, dvs. til hvert objekt er der knyttet mange koordinatsæt. Der er flere forskellige interne repræsentationer af polygoner.

Til en shape-fil hører en eller flere hjælpefiler, blandt andre:
 .dbf-filen: Kan indeholde ekstra informationer, for eksempel navne og numre, for hvert objekt. Der er én post i .dbf-filen for hvert objekt i .shp-filen, uanset om objektet selv består af ét eller flere koordinatsæt.
 .prj-filen: Indeholder information om det koordinatsystem og datum, der er benyttet i shapefilen. Hvis koordinatsystemet er baseret på en bestemt kortprojektion, kan denne som regel også læses i .prj-filen.

Datalogi
Geoinformatik
Åbne filformater
Centralschweiz

Centralschweiz (ty: Zentralschweiz) er en region i det centrale Schweiz bestående af kantonerne  Uri, Schwyz, Obwalden, Nidwalden, Luzern og Zug. Hovedbyen i regionen er Luzern.

Schweiz' geografi
Klostermølle

Klostermølle var oprindelig vandmølle for Voer Kloster i Voerladegård Sogn, som lå ved Gudenåen for enden af Mossø.
I 1872 blev munkenes gamle mølle, der siden reformationen havde fungeret som kornmølle, omdannet til træsliberi. På basis heraf lavede man en papfabrik, drevet af kraften i åens vand. Det færdige pap blev i dampbåde sejlet over Mossø til jernbanestationen i Alken (by). Produktionen fortsatte helt til 1974, hvor en del af bygningerne brændte; Den lange tørrelade blev dog bevaret. Staten har købt stedet i forbindelse med en større fredning omkring Mossø og Vissing Kloster, og der er i dag naturskole, og hovedsæde for Natur & Ungdom.

11 ha skov ved Klostermølle er udpege til ny anden biodiversitetsskov. Arealet er en del af naturfredning, Vissingkloster fra 1984.

Naturgenopretning 

16. april 2020 fik åen mulighed for at finde sit naturlige løb oven for Klostermølle, da en spærring nedenfor Sukkertoppen, hvis historie går tilbage til klostertiden i 1100-tallet, blev fjernet.

Referencer 

Fredede arealer i Danmark
Fredede bygninger, konstruktioner og anlæg i Horsens Kommune
Vandmøller i Danmark
Fredede industribygninger og tekniske anlæg i Danmark
Margueritruten
Åbent filformat

Et åbent filformat er et filformat, hvis specifikation er frit tilgængeligt og typisk udgivet af et standardiseringsorgan, og kan benyttes af alle til at skrive software der kan læse og skrive formatet. Se også Åben dokumentstandard.

Når et IT-firma indfører et nyt filformat er det ikke simpelt for firmaet at beslutte om formatet skal være åbent eller lukket.
 Hvis filformatet gøres åbent betyder det er konkurrenterne også kan benytte formatet
 Hvis filformatet gøres åbent kan det måske udvikle sig til en almen standard og derved give firmaet en vigtig konkurrence-fordel

Filformater
Edvard Lehmann (maler)

Otto Ludvig Edvard Lehmann (30. januar 1815 i København – 7. december 1892 sammesteds) var en dansk maler og tegner.

Han gik på Kunstakademiet fra 1828-39 og fungerede som kostumetegner ved Det Kongelige Teater ca. 1840-70. Hans genrebilleder fra livet i bourgeoisiets kredse i København og provinsen er dygtige, kulturhistorisk interessante, men kunstnerisk almindelige, bl.a. En Balscene malet i 1853. I en række mindre, tegnede og farvelagte portrætter har han skildret sin samtid, især inden for teaterverdenen; en række fremstillinger fra opførelserne på Det kongelige Teater, også kostumebilleder (Teatermuseet). Arbejdede med forlæg for litografier, berømt er Pas de trois Cousines (Pricerne) 1848. Tegninger på Rosenborg, Frederiksborg og i Kobberstiksamlingen.

Galleri

Kilder 
 Hagerups illustrerede Konversations Leksikon, 1951.
 'Personalhistorisk tidsskrift', 1978 pp 101-105
 

Malere fra Danmark
Personer fra København
Danskere i 1800-tallet
Tegnere fra Danmark
Edvard 1
Litografer fra Danmark
Portrætmalere
Personer i Dansk Biografisk Leksikon
Modtagere af De Neuhausenske Præmier
Benndorf

Benndorf er en kommune i landkreis Mansfeld-Südharz i den tyske delstat Sachsen-Anhalt. Kommunen hører til Verwaltungsgemeinschaft Mansfelder Grund-Helbra der har administration i Helbra.

Benndorf ligger ca. 10 km nordvest for Eisleben i udkanten af Mansfelds kobberskifferområde.

Kommunen er nævnt første gang i 1121.

I Benndorf ligger to historiske jernbaner: Wipperliese og Mansfelder Bergwerksbahn.
FC Kuban Krasnodar

FC Kuban Krasnodar () er en russisk fodboldklub, med base i Krasnodar.

 Fra 1928 til 1953 blev holdet kaldet Dynamo
 Fra 1954 til 1957 blev holdet kaldet Neftjanik
 Fra 1960 til 1962 blev holdet kaldet Spartak

Eksterne links 
 Officiel hjemmeside 

Kuban Krasnodar, FC
Etableret i 1928
Krasnodar
BonBon-Land

BonBon-Land er en forlystelsespark beliggende ved Holme-Olstrup i Sydsjælland.

Historie 
Bonbon-Lands historie begyndte, da bolsjemageren Michael Spangsberg fik idéen til BonBon-slikket med navne som mågeklatter, hundeprutter og tissebleer. Slikket blev så populært, at mange skoler og børnehaver ville besøge slikfabrikken i Holme-Olstrup og se, hvordan slikket blev til. Slikproduktionen skulle opfylde nogle strenge hygiejnekrav og kunne derfor ikke modtage besøgende. Det betød, at Michael Spangsberg besluttede sig for at åbne et lille BonBon-Land. I 1992 så forlystelsesparken dagens lys med et bolsjeværksted, en biograf, butik og fire andebåde i en sø.

Gennem årene er forlystelsesparken løbende blevet udvidet, og parken var i 2008 den 8. mest besøgte attraktion i Danmark.

BonBon-Land er i dag ejet af den spansk forlystelseskoncern Parques Reunidos, der er den tredjestørste udbyder i Europa af forlystelsesparker, safarilande og vandlande. Parques Reunidos ejer i alt 67 forlystelsesparker rundt om i verden.

Efter at Parques Reunidos efter sæson 2007 overtog BonBon-Land, har forlystelsesparkens økonomi været svingende. Bl.a. har sommervejret ikke vist sig fra sin bedste side. Efter en regnfuld 2011-sæson kom BonBon-Land ud med et underskud i omegnen af 16 millioner.

Koncept 
Konceptet har fra starten været, at det skulle være en familiepark med så mange forlystelsesaktiviteter, at gæsterne ikke kunne nå dem alle på en dag. Parken har i dag forlysteler til børn i alle aldre er – bl.a. Bæver-raftingbanen, Vandrotten og Vildsvinet. Desuden findes der også legepladser og en sørøversti, hvor gæsterne selv kan være aktive.

Nøgletal 
Frem til 1998 fyldte BonBon-Land 85.000 m². Ved tilføjelsen af Bæverrafting-forlystelsen i 1998 blev BonBon-Land udvidet til 110.000 m². I 2003 blev parken atter udvidet med 15.000 m² i forbindelse med tilføjelsen af Vildsvinet.
Parkens areal er i dag på 130.000 m².

Forlystelser

Nyheder år for år

Galleri

Transport 
BonBon-Land bliver betjent med Holme-Olstrup Station der ligger på Lille Syd der går mellem Næstved og Roskilde over Køge, samt primærrute 54 der går igennem om Holme-Olstrup der ligger imellem Næstved og Sydmotorvejen E47/E55 ved Rønnede.

I de kommede år vil tilgængligheden til BonBon-Land blive kraftig forbedret, da Vejdirektoratet er i gang med at planlægge en ca. 15 km lang motorvej på primærrute 54 mellem Næstved og Rønnede (Næstvedmotorvejen), to af disse linjeføring der er foreslået, vil komme til at gå nord eller syd om Holme-Olstrup og tæt på BonBon-Land.

Referencer

Eksterne henvisninger 

 BonBon-Lands hjemmeside
 Parques Reunidos hjemmeside  (engelsk)

Forlystelsesparker i Danmark
Bygninger, konstruktioner og anlæg i Næstved Kommune
Etableret i 1992
Nørre Søby (Faaborg-Midtfyn Kommune)

Nørre Søby er en by på Midtfyn med , beliggende 2½ km sydvest for Nørre Lyndelse, 14 km syd for Odense og 10 km nordvest for Ringe. Byen hører til Faaborg-Midtfyn Kommune og ligger i Region Syddanmark.

Nørre Søby hører til Nørre Søby Sogn. Nørre Søby Kirke ligger i byen. Byen ligger øst for Søby Sø. Vest for søen ligger den tidligere herregård Søbysøgård, der siden 1933 har været Statsfængslet på Søbysøgård. 2 km syd for byen ligger den spredte bebyggelse Nørre Søby Mark.

Faciliteter 
Nørre Søby deler lokalråd med Nørre Lyndelse. Nærmeste skole er Nørre Lyndelse Friskole, der har 225 elever, fordelt på 0.-9. klassetrin. Den er oprettet i 1873 på et Grundtvig-Koldsk grundlag.

Nørre Søby Forsamlingshus har en stor sal med scene og plads til 125 personer og en lille sal til 50 personer, i alt med plads til 150 spisende gæster. Her er bl.a. ugentlig banko og øveaften for dilettanterne. Et andet samlingssted er Varmestuen, hvor de lokale foreninger holder generalforsamling og der er faste ugentlige aktiviteter som gymnastik, bob/petanque, strikkeklub og læseforening og faste månedlige aktiviteter som kaffemik, diskussionsklub, fællesspisning og lørdagsfrokost.

Nørre Søby Boldklub tilbyder fodbold og spiller på byens stadion. Seniorer fra Nørre Lyndelse og Nørre Søby har siden 1996 haft et cykelhold, der hver uge cykler et par timer.

Historie

Carl Nielsen 
Museet Carl Nielsens Barndomshjem, hvor komponisten Carl Nielsen boede fra han var 13 år, ligger i Nørre Lyndelse Sogn lige på grænsen til Nørre Søby Sogn og faktisk nærmest ved Nørre Søby, kun 1 km nord for byen. Nørre Søbys landsbyspillemand Mads Pedersen "Pæsen" spillede til baller og fester sammen med Carl Nielsens far Niels Maler og senere også sammen med Carl Nielsen. Da den unge mand søgte stilling som militærmusiker i Odense, sendte faderen ham hen til Mads Pedersen for at lære hornsignalerne.

Jernbanen 
Nørre Søby fik jernbanestation på Odense-Nørre Broby-Faaborg Jernbane (1906-54). Nørre Søby station blev tegnet af arkitekten Emanuel Monberg. Stationen blev lagt på åbent land godt 1 km vest for byen og lidt nærmere ved Søbysøgård. Stationsbygningen er bevaret på Radbyvej 21, stadig ensomt beliggende. Nord for stationen ses mellem Radbyvej og Dyrehave en lav og ikke særlig tilgængelig banedæmning. I Dyrehave udgår fra skovvejen et mere tilgængeligt stykke banetracé mod nordvest.

Noter

Eksterne kilder/henvisninger 
 Nr. Lyndelse/ Nr. Søby områdets hjemmeside
 Landsbyhistorier fra Nørre Søby 

Byer i Faaborg-Midtfyn Kommune
Frihavnens Station

Frihavnens Station eller Frihavnsstationen i Københavns Frihavn var et knudepunkt for først København-Malmø-færgeruten og siden København-Helsingborg-færgeruten (kaldet DanLink). Førstnævnte rute eksisterede 1894-1974; sidstnævnte rute var i drift 1986-2000.

Den nationalromantiske stationsbygning i bindingsværk var tegnet af arkitekten Heinrich Wenck og opført i 1895. Den blev udvidet ved samme arkitekt i 1900 og restaureret i 1986. Den blev demonteret i 2002 og genopført tæt på sin oprindelige placering på Amerika Plads i 2005. Nu er den omgivet af meget høje bygninger.

Eksterne henvisninger 

Østerbro
Nedlagte jernbanestationer i Danmark
Bygninger, konstruktioner og anlæg i Københavns Kommune
Heinrich Wenck
Kenosha

Kenosha (engelsk: [kəˈnoʊʃə]) er en amerikansk by og administrativt centrum for det amerikanske county Kenosha County, i staten Wisconsin. I 2006 havde byen et indbyggertal på .

Ekstern henvisning 
Kenoshas hjemmeside (engelsk)

Byer i Wisconsin
Pendulforlystelse

Pendulforlystelser er forlystelser som udsætter passagerer for pendulvirkninger og dermed vekslende gravitation og hastigheder.

Af pendulforlystelser er der gyngende piratskibe som f.eks. det i Tivoli og den gyngelignende Kamikaze-forlystelse, som starter med at gynge frem og tilbage og på et tidspunkt roterer hele vejen rundt med hurtigst hastighed når gondolen er nærmest jorden.

Se også 
Gynge

Eksterne henvisninger 

:en:Category:Pendulum rides

Forlystelser
Konvertering mellem potentiel energi og kinetisk energi
Mekanisk energilagring
Crouzons syndrom

Crouzons syndrom er kendetegnet ved for tidlig sammenvoksning af kraniet samt ansigts- og kraniemisdannelser. Mellemansigtet er mangelfuldt udviklet og øjnene ofte fremstående og udadskelende. Nedsat syn og let til moderat høretab er almindeligt.
  
Tandstillingen er ofte uregelmæssig, og der kan forekomme vejrtrækningsproblemer. Hertil kommer sammenvoksning af de øverste nakkehvirvler og stivhed i forskellige led.

Der kan være psykosociale problemer på grund af det anderledes udseende. Udviklingshæmning kan forekomme i sjældne tilfælde. Der er stor forskel på omfanget af misdannelserne, som i vid udstrækning kan behandles.

Crouzons syndrom har fået navn efter den franske neurolog Octave Crouzon, der beskrev det i 1912.

Forekomst 
Det skønnes, at ca. 1 barn ud af 25.000 fødes med Crouzons syndrom. Det svarer til, at der i gennemsnit fødes 2-3 børn om året i Danmark. Sandsynligvis lever der ca. 150-200 mennesker i landet med syndromet. Der er lige mange drenge og piger.

Medfødte misdannelser, deformiteter og kromosomafvigelser
Antigo

Antigo er en amerikansk by og administrativt centrum for det amerikanske county Langlade County i staten Wisconsin. I 2000 havde byen et indbyggertal på .

Ekstern henvisning 

Antigos hjemmeside (engelsk)

Byer i Wisconsin
Festspillene i Salzburg

Festspillene i Salzburg (tysk: Salzburger Festspiele) er en kulturfestival, der afholdes hvert år i juli og august i Salzburg i Østrig. De første festspil blev afholdt i 1920, hvor uropførelsen af Hugo von Hofmannsthals Jedermann på Domplatz den 22. august 1920 markerede grundlæggelsen af festspillene. Som forløber for festivalen afholdtes fra 1877 "Internationale Musikfest in Salzburg".

Ved siden af de egentlige festspil arrangeres særlige festspil i pinsen og påsken; dette blev indført af Herbert von Karajan. Pinsefestspillene er efter Karajans død er tilegnet barokmusik.

Eksterne henvisninger 

 Festspillenes officielle webside 

Østrigsk kultur
Musikfestivaler i Østrig
Klassisk musik
Rio Rancho

Rio Rancho er en amerikansk by i Sandoval County, i staten New Mexico. I 2006 havde byen et indbyggertal på .

Ekstern henvisning 

 Rio Ranchos hjemmeside (engelsk)

Byer i New Mexico
Botanisk taksonomi

Botanisk taksonomi er principperne bag klassifikationen af alle kendte planter. 'Taksonomi' kommer fra det græske "ταξινομία", dvs. en sammensætning af taxis = "orden" og nomos = "lov" (altså en ordenslov eller et inddelingsprincip). En enhed i en taksonomi (f.eks. en planteart eller -slægt eller -orden) betegnes et taxon, flertal taxa.

Planternes nugældende taksonomi er en videreudvikling af den Linnéske taxonomi, som er baseret på et system udarbejdet af den svenske videnskabsmand Carl von Linné i hans værk Species Plantarum. 

Den moderne plantetaksonomi bygger på omhyggelige undersøgelser af bestemte dele af DNA'et i planternes mitokondrier. På det grundlag er man i gang med at kontrollere den Linné'ske taksonomi, som i store træk viser sig at holde. I visse af de højere inddelinger, som f.eks. ordener og familier, har dog været nødsaget til at foretage ret betydelige omrokeringer, i takt med, at de fylogenetiske slægtskabsforhold er blevet afklaret. Den seneste revision af denne klassificering er fra 2009 (se Angiosperm Phylogeny Group)

Identificering og klassificering 
Plantetaksonomien har to mål: identificering og klassificering af planter. Det er vigtigt at skelne mellem disse to mål, men det overses ofte.

Det at identificere planter er at blive klar over en ukendt plantes identitet ved sammenligning med tidligere indsamlede eksemplarer og ved hjælp af bøger eller bestemmelsesnøgler. Ved afslutningen af identificeringsprocessen har det ukendte eksemplar fået tildelt et navn, og når det er sket, kender man dens egenskaber og øvrige data.

Det at klassificere planter er at anbringe velkendte arter i grupper eller kategorier, som viser forskellige grader af beslægtethed. En videnskabelig klassifikation overholder et system af regler, som standardiserer resultaterne og anbringer forskellige kategorier i et hierarki. For eksempel klassificerer man Lilje-familien på følgende måde:

 Rige: Planter (Plantae)
 Afdeling: Dækfrøede planter (Magnoliophyta)
 Klasse: Enkimbladede (Liliopsida)
 Orden: Lilje-ordenen (Liliales)
 Familie: Lilje-familien (Liliaceae)
 Slægter : ... ...
 Arter : ... ...

Klassifikation af planter frembringer et organiseret system for navngivning og katalogisering af fremtidige eksemplarer, og ideelt set skulle det også afspejle videnskabelige tanker om planternes indbyrdes slægtsforhold.

Se også 
 Planterigets systematik

 Herbarium
 International Association for Plant Taxonomy
 Taxonomi
Bernalillo

Bernalillo er en amerikansk by og administrativt centrum for det amerikanske county Sandoval County i staten New Mexico. I 2000 havde byen et indbyggertal på .

Byer i New Mexico
Tooele

Tooele (engelsk: [tuːˈwɪlə]) er en amerikansk by og administrativt centrum for det amerikanske county Tooele County i staten Utah. I 2000 havde byen et indbyggertal på .

Tooele, Utah er kendt for at være en meget troende by, med et stort antal af medlemmer af The Church of Jesus Christ of latter-day Saints. Der ligger hele 88 LDS kirker i Tooele County. 

Tooele High School har en buffalo som dyr og har farverne; lilla, hvid og sort.

Ekstern henvisning
Tooeles hjemmeside (engelsk)

Byer i Utah
Poul Erik Tøjner

Poul Erik Tøjner (født 25. februar 1959 i Skanderborg) har siden 2000 været direktør for Louisiana Museum for Moderne Kunst.

Efter studentereksamen fra Skanderborg Gymnasium i 1978 studerede han filosofi på Aarhus Universitet. Han skiftede til nordisk filologi på Københavns Universitet i 1981 og blev mag.art. i 1987. Sin licentiatgrad bestod han i 1992 med en afhandling om Søren Kierkegaard. Han har været kunst- og litteraturkritiker ved Kristeligt Dagblad (1984-87), Dagbladet Information (1987-89) og Weekendavisen (1989-2000), hvor han tillige har været såvel kulturredaktør som medlem af chefredaktionen. 

1998 modtog han N.L. Høyen Medaljen. 2005 blev han Ridder af Dannebrog. I 2007 blev han optaget i Det Danske Akademi.

Han er bror til kunstneren Vibeke Tøjner.

Eksterne henvisninger 
 
 'Poul Erik Tøjner: »På universitetets port burde stå: Her går du ind og møder andre synspunkter end dine egne«', Uniavisen, Sørensen, Meike, publiceret 4. august 2022, hentet 2 november 2022.

Noter 

Faglitterære forfattere fra Danmark
Personer fra Skanderborg
Personer fra Skanderborg Kommune
Kunsthistorikere fra Danmark
Museumsfolk fra Danmark
Det Danske Akademi
Personer i Kraks Blå Bog
Riddere af Dannebrog
Journalister ved Dagbladet Information
Redaktører fra Danmark
Journalister ved Weekendavisen
Kunstkritikere fra Danmark
Modtagere af N.L. Høyen Medaljen
Danskere i 1900-tallet
Danskere i 2000-tallet
Dansksprogede forfattere fra Danmark
Litteraturkritikere fra Danmark
Alumni fra Københavns Universitet